1. **SÚHRNNÁ TECHNICKÁ SPRÁVA**

Obsah

[1. CHARAKTERISTIKA ÚZEMIA STAVBY 4](#_Toc526855782)

[1.1. Údaje o existujúcich objektoch, opis stavby 4](#_Toc526855783)

[1.2. Vykonané prieskumy a dôsledky z nich vyplývajúce pre návrh stavby 5](#_Toc526855784)

[1.3. Použité mapové podklady a podmienky výstavby 5](#_Toc526855785)

[1.4. Príprava pre výstavbu 5](#_Toc526855786)

[2. URBANISTICKÉ, ARCHITEKTONICKÉ A STAVEBNO-TECHNICKÉ RIEŠENIE STAVBY 6](#_Toc526855787)

[2.1. Urbanistické riešenie 6](#_Toc526855788)

[2.2. Dispozičné a prevádzkové riešenie 6](#_Toc526855789)

[2.3. Stavebnotechnické riešenie 6](#_Toc526855790)

[2.3.1. Búracie práce 8](#_Toc526855791)

[2.3.2. Výkopy, odkopy, zemné práce 8](#_Toc526855792)

[2.3.3. Základy 9](#_Toc526855793)

[2.3.4. Zvislé nosné konštrukcie 9](#_Toc526855794)

[2.3.5. Zvislé deliace konštrukcie 9](#_Toc526855795)

[2.3.6. Vodorovné nosné konštrukcie 10](#_Toc526855796)

[2.3.7. Schodisko a rampy 10](#_Toc526855797)

[2.3.8. Strešná konštrukcia 10](#_Toc526855798)

[2.3.9. Komín 11](#_Toc526855799)

[2.3.10. Výťah 11](#_Toc526855800)

[2.3.11. Tepelné izolácie 11](#_Toc526855801)

[2.3.12. Výplňové konštrukcie 12](#_Toc526855802)

[2.3.13. Vnútorné povrchové úpravy 13](#_Toc526855803)

[2.3.14. Vonkajšie povrchové úpravy 13](#_Toc526855804)

[2.3.15. Klampiarske prvky 13](#_Toc526855805)

[2.3.16. Zámočnícke prvky 13](#_Toc526855806)

[2.4. Zoznam použitých podkladov, noriem, technických predpisov 13](#_Toc526855807)

[2.5. Riešenie dopravy 14](#_Toc526855808)

[2.6. Životné prostredie 14](#_Toc526855809)

[2.7. Odpady 14](#_Toc526855810)

[3. KOMUNIKÁCIE, SPEVNENÉ PLOCHY A PARKOVISKÁ 16](#_Toc526855811)

[4. STATIKA 17](#_Toc526855812)

[5. ZDRAVOTECHNIKA 17](#_Toc526855813)

[6. VODNÉ HOSPODÁRSTVO 17](#_Toc526855814)

[7. VYKUROVANIE A PRÍPRAVA TV 17](#_Toc526855815)

[8. VZDUCHOTECHNIKA 17](#_Toc526855816)

[9. PLYN 17](#_Toc526855817)

[10. ELEKTRO 17](#_Toc526855818)

[11. POŽIARNA OCHRANA 17](#_Toc526855819)

[12. Starostlivosť o bezpečnosť práce a technických zariadení 18](#_Toc526855820)

# CHARAKTERISTIKA ÚZEMIA STAVBY

## Údaje o existujúcich objektoch, opis stavby

Vypracovaná projektová dokumentácia (DSP) rieši rekonštrukciu a prístavbu jestvujúcej budovy zdravotného strediska, ktoré investor plánuje transformovať na centrum integrovanej zdravotnej starostlivosti v meste Dobšiná. Jestvujúci objekt sa nachádza v centre mesta Dobšiná v obytnej zóne. Hlavným cieľom je vytvoriť priestory, spĺňajúce súčasné požiadavky poskytovania ambulantnej zdravotnej starostlivosti pre potreby obyvateľov mesta ako aj obyvateľov zo spádového územia. Rozmiestnenie ambulancii je známe z priloženej výkresovej dokumentácie.

Pozemok sa nachádza v intraviláne mesta Dobšiná, v katastrálnom území Dobšiná, na parcele. č. 1319/1. Pozemok je vo vlastníctve mesta Dobšiná. Ťarchy a vecné bremená sú uvedené v liste vlastníctva.

Podkladom pre spracovanie projektu bola kópia z katastrálnej mapy, zadávacie podmienky a rokovania v priebehu projektových prác.

Riešená existujúca budova slúži ako zdravotné stredisko. Po rekonštrukcií sa jej účel nezmení transformuje sa na Centrum integrovanej zdravotnej spôsobilosti podľa platnej legislatívy.

Jedná sa o budovu, ktorá ma tri nadzemné a jedno podzemné podlažie. Všetky nadzemné podlažia budú po rekonštrukcií využívané na poskytovanie zdravotnej starostlivosti. V suteréne (1.PP) bude zriadená nová kotolňa a ostatné priestory budú slúžiť ako sklady. Budova má obdĺžnikový tvar, z južnej strany je pripojená nižšia prístavba, ktorá je prevádzkovo prepojená s hlavnou budovou. Táto nižšia časť budovy má 1.PP priestor pre garážové státia a 1.NP. Konštrukčne je stavba riešená ako pozdĺžny trojtrakt s nosnými vnútornými a obvodovými stenami, murované z keramických tehál. Strešná konštrukcia je drevený väznicový krov, konkrétne stojatá stolica s keramickou strešnou krytinou. Nad nižšou časťou je strecha riešená ako plochá, pravdepodobne nosným prvkom je ŽB doska, na ktorej sú uložené drevené trámy v spáde, krytina je nová plechová skrutkovaná. Všetky okenné konštrukcie okrem suterénu sú plastové s izolačným dvojsklom bielej farby. Okná v suteréne sú zmesou drevených pôvodných okien a otvorov zo sklobetónu. Exteriérové dvere sú zmesou plastových presklených dverí, plechových dverí do priestorov rýchlej zdravotnej služby a plechových garážových brán.

Zdrojom energie na vykurovanie je CZT „centrálne zásobovanie teplom“, dodávateľom tepla je spoločnosť Veolia Energia Slovensko a.s.. Systém prípravy TV je prostredníctvom samostatných elektrických zásobníkov (bojlerov) a prietokových ohrievačov. Po rekonštrukcií bude budova odpojená od CZT a bude mať samostatný kotol na biomasu. Systém prípravy TÚV po rekonštrukcií bude riešený ako zásobníkový s nepriamym ohrevom a novými vnútornými rozvodmi.

## Vykonané prieskumy a dôsledky z nich vyplývajúce pre návrh stavby

Ako podklad pre spracovanie projektovej dokumentácie slúžila:

* obhliadka a zameranie predmetnej stavby
* fotodokumentácia stavby, ktorá sa realizovala počas zamerania
* zadávacie podmienky stavby dodané investorom

## Použité mapové podklady a podmienky výstavby

Pre projekt stavby bol použitý snímok z katastrálnej mapy, zadávacie podmienky a rokovania v priebehu projektových prác.

## Príprava pre výstavbu

Budova sa nachádza na pozemku s parc. č. 1319/1, konkrétne na rohu ulíc Nová a Lipová. Pozdĺž východnej a severnej fasády vedie miestna komunikácia. Budova susedí s obytnými budovami. Vjazd na pozemok je možný zo západnej strany z ulice Nová. V rámci rekonštrukčných prác dôjde k prekládke kanalizačnej prípojky (SO 03) z dôvodu prístavby na západnej fasáde. Bude realizovaná nová vodovodná prípojka (SO 02) z dôvodu nevyhovujúcej dimenzie existujúcej prípojky. Bude demontovaná existujúca vzdušná NN prípojka, ktorá vedie od stĺpového vedenia po fasáde objektu až k hlavnému elektromerovému rozvádzaču, ktorý je umiestnený pri hlavnom vstupe do budovy. Takto riešená NN prípojka je nevyhovujúca z hľadiska riešených stavebných úprav a to zateplenia obvodových stien. Navrhovaná NN prípojka (SO 04) bude realizovaná z jestvujúcej vzdušnej NN distribučnej siete káblovým vedením uloženým v zemi po nový elektromerový rozvádzač RE1, RE2 a RE3, ktorý bude umiestnený na fasáde v dvorovej časti objektu.

Stavenisko nebude mať negatívny vplyv na okolité stavby. Počas realizácie rekonštrukcie dôjde k štandardným vplyvom na okolitú zástavbu tj. zvýšená prašnosť, hluk a vibrácie.

Počas výstavby je potrebné zabezpečiť fungovanie stávajúcich väzieb na okolité prostredie ako i prevádzku v danom objekte. Pri realizácii stavebných prác je nutné rešpektovať ochranné pásma všetkých inžinierskych sietí. V miestach predpokladaného kontaktu s podzemným vedením inžinierskych sietí je nutné postupovať podľa nariadení a požiadaviek správcu vedenia. Stret s kanalizačnou prípojkou na západnej strane bude riešený jej prekládkou.

Pri obnove objektov budú zohľadnené nadväznosti na pôvodnú zástavbu, pričom nebude narušená bioštruktúra územia, nenaruší sa stabilita, vodná hladina a kvalita podzemných vôd. Navrhovanou činnosťou nie sú ohrozené práva ani právom chránené záujmy vlastníkov susedných nehnuteľností, rešpektuje sa okolitá zástavba. Investor sa rozhodne, či budú ambulancie dočasne premiestnené na iné vopred určené a schválené miesto. V prípade, že sa ambulancie budú rekonštruovať počas prevádzky, je nutné aby sa búracie práce v rámci interiéru realizovali po častiach (po podlažiach), tak aby čo najmenej negatívne ovplyvňovali chod zdravotného strediska.

# URBANISTICKÉ, ARCHITEKTONICKÉ A STAVEBNO-TECHNICKÉ RIEŠENIE STAVBY

## Urbanistické riešenie

Budova sa nachádza na pozemku s parc. č. 1319/1, konkrétne na rohu ulíc Nová a Lipová. Pozdĺž východnej a severnej fasády vedie miestna komunikácia. Budova sa nachádza v tichej obytnej zóne, v obkolesení bytovými domami.

## Dispozičné a prevádzkové riešenie

**SO 01 – Centrum integrovanej zdravotnej starostlivosti v meste Dobšiná**

Navrhované dispozičné riešenie je v súlade s: *Opatrenie MZ SR z 16. januára 2018 č. 02055-2017-OL, ktorým sa mení a dopĺňa výnos Ministerstva zdravotníctva Slovenskej republiky z 10. septembra 2008 č. 09812/2008-OL o minimálnych požiadavkách na personálne zabezpečenie a materiálno - technické vybavenie jednotlivých druhov zdravotníckych zariadení v znení neskorších predpisov a*

*Výnos MZ SR z 10. septembra 2008 č. 09812/2008-OL o minimálnych požiadavkách na personálne zabezpečenie a materiálno - technické vybavenie jednotlivých druhov zdravotníckych zariadení, uverejnený dňa 28. októbra 2008 v čiastke č. 32-51/2008 Vestníka Ministerstva zdravotníctva Slovenskej republiky v znení neskorších predp.*

Zdravotné stredisko tvoria jednotlivé funkčné priestory, ktoré spolu utvárajú prevádzkovo ucelený celok. Zdravotné stredisko po rekonštrukcií bude mať zabezpečený bezbariérový vstup a vo svojich priestoroch bude umožňovať pohyb pre pacientov s obmedzenou schopnosťou pohybu a orientácie prostredníctvom výťahu a šikmej schodiskovej plošiny.

## Stavebnotechnické riešenie

**Opis existujúceho stavu:**

***SO 01 –* Centrum integrovanej zdravotnej starostlivosti v meste Dobšiná**

Riešená existujúca budova slúži ako zdravotné stredisko. Po rekonštrukcií sa jej účel nezmení transformuje sa na Centrum integrovanej zdravotnej spôsobilosti podľa platnej legislatívy.

Jedná sa o budovu, ktorá ma tri nadzemné a jedno podzemné podlažie. Všetky nadzemné podlažia budú po rekonštrukcií využívané na poskytovanie zdravotnej starostlivosti. V suteréne (1.PP) bude zriadená nová kotolňa a ostatné priestory budú slúžiť ako sklady. Budova má obdĺžnikový tvar, z južnej strany je pripojená nižšia prístavba, ktorá je prevádzkovo prepojená s hlavnou budovou. Táto nižšia časť budovy má 1.PP priestor pre garážové státia a 1.NP. Konštrukčne je stavba riešená ako pozdĺžny trojtrakt s nosnými vnútornými a obvodovými stenami, murované z keramických tehál. Strešná konštrukcia je drevený väznicový krov, konkrétne stojatá stolica s keramickou strešnou krytinou. Nad nižšou časťou je strecha riešená ako plochá, pravdepodobne nosným prvkom sú ŽB panely, na ktorých sú uložené drevené trámy v spáde, krytina je nová plechová skrutkovaná. Všetky okenné konštrukcie okrem suterénu sú plastové s izolačným dvojsklom bielej farby. Okná v suteréne sú zmesou drevených pôvodných okien a otvorov zo sklobetónu. Exteriérové dvere sú zmesou plastových presklených dverí, plechových dverí do priestorov rýchlej zdravotnej služby a plechových garážových brán.

Zdrojom energie na vykurovanie je CZT „centrálne zásobovanie teplom“, dodávateľom tepla je spoločnosť Veolia Energia Slovensko a.s.. Systém prípravy TV je prostredníctvom samostatných elektrických zásobníkov (bojlerov) a prietokových ohrievačov. Po rekonštrukcií bude budova odpojená od CZT a bude mať samostatný kotol na biomasu. Systém prípravy TÚV po rekonštrukcií bude riešený ako zásobníkový s nepriamym ohrevom a novými vnútornými rozvodmi.

**Opis navrhovaných stavebných úprav:**

***SO 01 –* Centrum integrovanej zdravotnej starostlivosti v meste Dobšiná**

V rámci budovania infraštruktúry CIZS v meste Dobšiná v zmysle výzvy na predkladanie ŽoNFP IROP–PO2–SC212–2018–33 v spolupráci s MZ SR bude zo stavebného hľadiska riešená aktivita *C) Prístavba, nadstavba, stavebné úpravy a rekonštrukcia vnútorných a vonkajších priestorov stavebných objektov* a aktivita *G) Budovanie bezbariérových prístupov.*

Navrhované riešenie pozostáva z rekonštrukcie jestvujúcich priestorov a ich úpravou pre požiadavky centra zdravotnej starostlivosti. Zdravotné stredisko musí mať zabezpečený bezbariérový prístup k ambulanciám, preto je na východnej fasáde navrhnutý nový výťah, ktorý bude zabezpečovať vertikálnu komunikáciu medzi podlažiami. Na 1.NP je navrhnutá šikmá schodisková plošina pre zabezpečenie bezbariérovej komunikácie v rámci podlažia. Rekonštrukcia ďalej zahŕňa zníženie energetickej náročnosti budovy zateplením obvodovej konštrukcie, stropu v pôjde a stropu nad suterénom, prístavby zádveria s výťahom, výmenu okien v suteréne za nové plastové. Rekonštrukcia nového odkvapového systému, zariaďovacich predmetov, obkladov, dlažieb a malieb, rozvodov vodovodu, kanalizácie a elektroinštalácie a slaboprúdu. Navrhované deliace konštrukcie sú z pórobetónových tvárnic. Konštrukčné a svetlé výšky priestorov sú známe z priloženej projektovej dokumentácie. Dispozičné riešenie a legenda miestnosti sú známe z priloženej projektovej dokumentácie.

V objekte sú navrhované nové rozvody zdravotechniky – vodovod, kanalizácia, nové rozvody elektroinštalácii a slaboprúdu, vykurovania, odvetrania priestorov bez okien. Budova bude odpojená od CZT a bude mať vlastnú kotolňu s kotlom na biomasu, kotolňa bude umiestnená v 1.PP.

# Búracie práce

***SO 01 –* Centrum integrovanej zdravotnej starostlivosti v meste Dobšiná**

**1.PP**

* odstránenie existujúcich okenných konštrukcií a všetkých jej komponentov (drevo a sklobetón)

**1.NP**

* odstránenie otvorových konštrukcií podľa označenia v pôdoryse
* vybúranie priečok, nových otvorov
* demontáž zariaďovacích predmetov
* demontáž vonkajšieho plechového prestrešenia
* odstránenie nášľapných vrstiev podlahy podľa označenia v pôdoryse

**2.NP**

* odstránenie otvorových konštrukcií podľa označenia v pôdoryse
* vybúranie priečok, nových otvorov
* demontáž zariaďovacích predmetov
* odstránenie nášľapných vrstiev podlahy podľa označenia v pôdoryse
* demontáž zábradlia na balkónoch a lodžiách

**3.NP**

* odstránenie otvorových konštrukcií podľa označenia v pôdoryse
* vybúranie priečok, nových otvorov
* demontáž zariaďovacích predmetov
* odstránenie nášľapných vrstiev podlahy podľa označenia v pôdoryse
* demontáž zábradlia na balkónoch a lodžiách

**STRECHA**

* demontáž a spätná montáž plechovej krytiny nad garážovou časťou, z dôvodu zateplenia strešného priestoru
* odstránenie existujúcej bleskozvodovej sústavy
* lokálne osekanie odlupujúcej sa omietky z exteriérovej strany

**INÉ**

* osekanie vnútorných omietok
* odkop okolo budovy
* búracie práce spojené s rekonštrukciou profesií

# Výkopy, odkopy, zemné práce

V rámci rekonštrukcie je nutné odstrániť spevnené plochy a zámkovú dlažbu v blízkosti budovy a previesť odkopanie zeminy, aby bolo možné realizovať zateplenia sokla aspoň 600 mm pod Ú.T.. Odkopanie bude realizované ručne na šírku cca 600 mm do hĺbky 400-700 mm od U.T. Po zhotovení zateplenia sokla bude spätne uložená jestvujúca zámková dlažba na severnej, južnej a východnej fasáde. V častiach kde boli spevnené plochy budú odkopy zasypané a vysypané štrkom. Výkopy nových základov pre výťahovú šachtu a obvodové murivo zádveria sa budú realizovať strojne s ručným začistením.

# Základy

Existujúci objekt SO 01 je pravdepodobne založený na základových pásoch z prostého betónu. Vo výkresovej dokumentácií je skreslený predpokladaný tvar základov.

Navrhovaná výťahová šachta bude založená na základových pásoch šírky 800 mm a výšky 600 mm, spojenými železobetónovou základovou doskou o hr. 250 mm, uloženou na nadzákladové murivo. Základy budú uložené do zhutneného štrkového lôžka.

Navrhovaná prístavba zádveria bude založená na základových pásoch šírky 550 mm a výšky 500 mm. Základy budú uložené do zhutneného štrkového lôžka. Základové konštrukcie sú navrhnuté z prostého betónu B20 C 16/20. Vzájomné prepojenie základov je riešené stupňovitými pásmi.

# Zvislé nosné konštrukcie

Existujúce konštrukcie

Existujúci nosný systém budovy je tvorený ako pozdĺžny trojtrakt s vnútornými nosnými stenami a odvodovými stenami. Obvodové murivo aj vnútorné nosné murivo je murované z keramických priečne dierovaných tehál hr. 450 mm a 300 mm. Do obvodových stien sa bude zasahovať v rozsahu vybúrania nových otvorov z dôvodu prístavby výťahovej šachty a zhotovenia kontaktného zatepľovacieho systému ETICS. Nad vybúrané otvory v obvodovej a nosnej stene budú vložené oceľové preklady.

Navrhované konštrukcie

Murivo výťahovej šachty je navrhnuté z debniacich tvárnic o hr. 250 mm (500x250x250 mm) zalievaných prostým betónom triedy C16/20, zvisle a v ložných škárach armovaných výstužou Ø 8 mm.

Murivo zádveria je navrhnuté z pórobetónových tvárnic hr. 250 mm (600x250x250 mm) s charakteristickou pevnosťou v tlaku fk od 2,0 N/mm2, murované na tenkovrstvovú cementovú maltu.

Domurovky v nosných a obvodových stenách sa budú realizovať z pórobetónových tvárnic hr. 450 mm (600x250x250 mm) s charakteristickou pevnosťou v tlaku fk od 2,0 N/mm2, murované na tenkovrstvovú cementovú maltu.

# Zvislé deliace konštrukcie

Existujúce konštrukcie

Existujúce priečky sú z keramických tehál hr. 100 a 150 mm.

Navrhované konštrukcie

Navrhované priečky sú murované z pórobetónových tvárnic hr. 100 mm (600x250x100 mm) na tenkovrstvovú cementovú maltu.

# Vodorovné nosné konštrukcie

Existujúce konštrukcie

Existujúce stropy sú pravdepodobne zo železobetónových panelov o hr. 150 – 250 mm. Presná hrúbka nie je jasná, nerobili sa sondy do stropných konštrukcií. Panely sú priečne uložené na obvodových stenách a vnútorných nosných stenách. V povalovom priestore dôjde k zatepleniu stropu nenasiakavou izoláciou na báze PIR o hr. 160 mm.

Navrhované konštrukcie

Podkladný betón pod podlahou nového zádveria je navrhnutý ako betónová doska o hr. 150 mm, vystužený KARI sieťou 150/150 x 6/6, doska je uložená na vrstve zhutneného štrkového násypu.

Pod výťahovú šachtu je navrhnutá železobetónová doska hr. 250 mm, z betónu pevnostnej triedy C20/25 s výstužou S500, uložená do zhutneného štrkového lôžka.

# Schodisko a rampy

Existujúce konštrukcie

V budove sa nachádza 6 schodísk, všetky schodiská sú prefabrikované železobetónové. Hlavné schodisko zabezpečuje komunikáciu medzi podlažiami, typovo ide o ŽB schodisko s bočnými schodnicami uloženými do schodiskového nosníka. Ostatné schodiska sú pomocné vyrovnávajúce výškový rozdiel medzi terénom a 1.NP, alebo ide o schodisko v rámci podlažia na 1.NP a 1.PP.

Navrhované konštrukcie

Na jestvujúce schodisko na 1.NP je navrhnutá šikmá schodisková plošina, ktorá prekonáva výšku 4 schodov tj. 600 mm. Umiestnenie viď. výkresová dokumentácia.

# Strešná konštrukcia

Existujúce konštrukcie

Strešná konštrukcia je drevený väznicový krov, konkrétne stojatá stolica s keramickou strešnou krytinou. Nad nižšou časťou je strecha riešená ako plochá, pravdepodobne nosným prvkom je ŽB panely, na ktorých sú uložené drevené trámy v spáde, krytina je nová plechová skrutkovaná. Spomínaná plechová krytina bude z dôvodu vloženia zateplenia demontovaná a následne znova namontovaná.

Navrhované konštrukcie

Zastrešenie prístavby výťahovej šachty ako aj zádveria je riešené ako plochá strecha s min. sklonom 2%, navrhnutá zo ŽB dosky hr. 150 mm, vystuženej v jednom smere, betón pevnostnej triedy C20/25, výstuž S500.

Strecha výťahovej šachty je riešená ako plochá atiková s jednostranným odvodnením k dažďovému okapu. Zateplenie strechy je polystyrénom EPS 150 S v spáde s PVC krytinou.

Strecha zádveria je riešená ako plochá s jednostranným odvodnením k dažďovému okapu. Zateplenie strechy je polystyrénom EPS 150 S v spáde s PVC krytinou.

# Komín

Existujúci komín bude vyfrézovaný a vyvložkovaný, v podstrešnom priestore bude vybúraná existujúca konštrukcia komína a bude vymurovaná nová, ktorá bude vyvedená nad strešnú rovinu. Komín bude vymurovaný z komínových keramických tvaroviek o vonkajšom rozmere 400 x 400 mm, na tenkovrstvovú cementovú maltu. Pre vyvedenie nad strešnú rovinu musí byť v drevenom krove vytvorená výmena, vzdialenosť komínových tvaroviek od drevených konštrukcií krovu musí byť min. 50 mm.

# Výťah

Výťah je navrhovaný ako osobný, trakčný bez samostatnej strojovne. Stroj aj rozvádzač je umiestnený v najvyššej stanici.

Typ šachty: murovaná z debniacich tvárnic zalievaných betónom

Svetlý rozmer šachty: 1750 x 1800 mm

Svetlý rozmer výťahovej kabíny: 1100 x 1400 mm

Počet staníc: 4

Výška priehlbne: 1000 mm

Výška hlavy: 3500 mm

# Tepelné izolácie

***Obvodový plášť:***

Obvodový plášť bude zateplený kontaktným zatepľovacím systémom ETICS. Ide o kontaktný systém založený z fasádnych izolačných dosiek, vystuženej armovacej vrstvy so sklotextilnou mriežkou, penetrácie, univerzálneho základu a tenkovrstvovej omietky. Na zateplenie sa navrhuje použiť tepelnú izoláciu z minerálnej vlny o celkovej hrúbke 200 mm so súčiniteľom tepelnej vodivosti λU,max=0,04 W/(m.K). Na zateplenie sokla bude použitá izolácia z extrudovaneho polystyrénu XPS hrúbke 160 mm, izolácia bude zapustená pod upravený terén.

Podkladom pre realizáciu tepelnoizolačného systému ETICS bude pôvodná omietka. Prevedie sa vizuálny prieskum zameraný na trhliny, nerovnosti podkladu a odlupujúce sa miesta na fasáde. Všetky takto poškodené miesta je nutné okamžite vyspraviť. Na vybraných miestach sa preverí priľnavosť povrchu odtrhovou skúškou podľa STN ISO 4624. Podklad musí vyhovovať platným normám, musí byť pevný, súdržný, bez uvoľnených častíc, zbavený prachu, náterov a výkvetov solí. Musí byť dostatočne suchý a rovnomerne nasiakavý.

Pred lepením dosiek tepelnej izolácie musia byť osadené zakladacie soklové profily ETICS, alebo zakladacie montážne laty, do ktorých sa osádza prvý rad tepelnoizolačných dosiek.

Kotvenie tepelnoizolačného systému ETICS musí byť určené statickým posudkom, alebo dodávateľom systému. Určí sa presný druh, typ kotiev, počet a rozmiestnenie kotiev v ploche resp. v okrajovej časti budovy. Pri rozperných kotvách je nutné určiť polohu voči výstuži. Pre kotvenie izolačného systému navrhujeme použiť kotviace hmoždinky so systémovou zátkou z minerálnej vlny.

**Pri zatepľovaní objektu je nutné riadiť sa technologickým predpisom dodávateľa zatepľovacieho systému ETICS.**

***Strešný plášť:***

Budova zdravotného strediska bude zateplená v úrovni stropu posledného podlažia tepelnou izoláciou z PIR o  160 mm so súčiniteľom tepelnej vodivosti λU,max=0,022 W/(m.K).

Strecha nad nižšou časťou zdravotného strediska bude zateplená izoláciou z MW v hrúbke 200 – 280 mm, so súčiniteľom tepelnej vodivosti λU,max=0,04 W/(m.K).

Nové ploché strešné konštrukcie budú zateplené tepelnou izoláciou z EPS 150 S v spáde v hrúbke 220 – 260 mm, so súčiniteľom tepelnej vodivosti λU,max=0,038 W/(m.K).

**Strop suterénu:**

Na strop suterénu je navhnuté zateplenie z MW o celkovej hrúbke 100 mm so súčiniteľom tepelnej vodivosti λU,max=0,04 W/(m.K).

***Výplňové konštrukcie:***

Všetky ostenia, nadpražia, parapety okien a dverí budú zateplené izoláciou z minerálnej vlny v hrúbke min. 40 mm so súčiniteľom tepelnej vodivosti λU,max=0,04 W/(m.K). Pre správne fungovanie zatepľovacieho systému je nutné použiť všetky doplnkové prvky systému napr. nadokennú lištu s odkvapovým nosom, ukončovací profil so sklenenou sieťovinou, plastový profil so sklenenou sieťovinou slúžiaci na ukončenie parapetu. Pred zatepľovaním musia byť všetky dverné a okenné konštrukcie riadne osadené (zabudované). **Pri zatepľovaní objektu je nutné riadiť sa technologickým predpisom dodávateľa zatepľovacieho systému ETICS.**

# Výplňové konštrukcie

Výplňové konštrukcie sú špecifikované vo výkresovej dokumentácií a taktiež vo výpise prvkov. Nové okenné konštrukcie budú plastové s izolačným trojsklom, okná UW,max. = 1,0 W/m2K. Okenné konštrukcie budú osadené tak, aby z exteriérovej strany lícovali s existujúcim obvodovým murivom. Brány sú navrhnuté ako sekčné s elektrickým pohonom UD max.= 1,4 W/m2K.

U všetkých výplňových konštrukcií budú dotesnené špáry medzi rámom a stavebným otvorom. Na utesnenie budú použité paronepriepustné a paropriepustné pásky. Pred výrobou výplní otvorov je nutné presné zameranie na stavbe. Všetky prvky je nutné osadzovať podľa technologického postupu stanoveného výrobcom jednotlivých prvkov.

# Vnútorné povrchové úpravy

V celom objekte budú riešené nové omietky a maľby.

# Vonkajšie povrchové úpravy

Ako vonkajšia povrchová úprava bude použitá tenkovrstvová fasádna omietka, ktorá bude určená dodávateľom kontaktného zatepľovacieho systemu ETICS. Konečná úprava maľby bude **v svetlejších tónoch, pričom presné odtiene RAL určí investor v čase realizácie diela.**

# Klampiarske prvky

Nové klampiarske konštrukcie pozostávajú z exteriérových parapetov z poplastovaného plechu, prvkov oplechovania atík, nového okapového systému, prvkov oplechovania plochých striech a balkónov. Navrhované klampiarske výrobky sú uvedené vo výpise klampiarskych prvkov.

Podľa veľkosti, expozície a v súlade s predpismi výrobcu materiálu určí konečnú hrúbku plechu dodávateľ. Dodávateľ musí dodržať technologické predpisy pre spracovanie dané výrobcom zvoleného plechu, v prípade, že by bola požiadavka na iné tvarové, či rozmerové riešenie prvku než je zobrazené vo výpise musia byť takého zmeny odsúhlasené autorom PD.

# Zámočnícke prvky

Nové zámočnícke prvky pozostávajú z oceľového zábradlia balkónov a lodžií. Navrhované zámočnícke prvky sú uvedené vo výpise zámočníckych prvkov.

## Zoznam použitých podkladov, noriem, technických predpisov

Pri vypracovaní projektovej dokumentácie sa postupovalo podľa:

* *Stavebného zákona č.50/1976 Zb. v znení zákona 237/2000 Z.z. § 43g ustanovuje základné požiadavky na stavby, ktoré sú spodrobnené vo vykonávacej vyhláške MŽP SR č. 532/2002 Z. z. o všeobecných technických požiadavkách na výstavbu (pre protipožiarnu bezpečnosť platí vyhláška MV SR č. 94/2004 Z. z., ktorá nahradila vyhlášku č.288/2000 Z. z.)*
* *Pri vykonávaní prác musí stavebník postupovať v zmysle súvisiacich technických noriem platných na území Slovenskej republiky v čase výstavby.*
* *Do stavebných konštrukcií môžu byť zabudované len materiály v zmysle vyhlášky č.133/2013 Z.z. o stavebných výrobkoch.*
* *Opatrenie MZ SR z 16. januára 2018 č. 02055-2017-OL, ktorým sa mení a dopĺňa výnos Ministerstva zdravotníctva Slovenskej republiky z 10. septembra 2008 č. 09812/2008-OL o minimálnych požiadavkách na personálne zabezpečenie a materiálno - technické vybavenie jednotlivých druhov zdravotníckych zariadení v znení neskorších predpisov*
* *Výnos MZ SR z 10. septembra 2008 č. 09812/2008-OL o minimálnych požiadavkách na personálne zabezpečenie a materiálno - technické vybavenie jednotlivých druhov zdravotníckych zariadení, uverejnený dňa 28. októbra 2008 v čiastke č. 32-51/2008 Vestníka Ministerstva zdravotníctva Slovenskej republiky v znení neskorších predp.*

## Riešenie dopravy

Nie je predmetom tejto správy.

## Životné prostredie

Objekt svojím charakterom prevádzky, účelom a spolu s prijatými opatreniami, nebudú negatívne pôsobiť na životné prostredie.

Pri realizácii stavebných prác je potrebné postupovať tak, aby nedošlo k poškodeniu

susedných objektov, znečisteniu susedných parciel, ako aj miestnej komunikácie. Taktiež je

potrebné dodržiavať všetky bezpečnostné predpisy na ochranu pracovníkov.

V záujme ochrany životného prostredia musia byť dodržiavané aj ďalšie zákony ako napr. :

- zákon č. 478/2002 Z.z. o ovzduší

- zákon č. 543/2002 Z.z. o ochrane prírody a krajiny.

## Odpady

V zmysle Zákona č. 79/2015 Z. z.o odpadoch a o zmene a doplnení niektorých zákonov**,** podľa vykonávacej vyhlášky 81 sú odpady, ktoré vznikajú v dôsledku uskutočňovania stavebných prác, zabezpečovacích prác, ako aj prác vykonávaných pri údržbe stavieb, pri úprave stavieb alebo odstraňovaní stavieb. Podľa Katalógu odpadov ich zaraďujeme do skupiny 17 - Stavebné odpady a odpady z demolácií vrátane výkopovej zeminy z kontaminovaných miest.

Ťažisko odpadu bude tvoriť odpad z búracích prác, demontáže otvorových konštrukcií, odstránenia výplňových konštrukcií, okapových chodníkov atď. Vzniknuté odpady budú uložené v kontajneroch a smetných nádobách a bude zabezpečené ich vhodné a ekologické zneškodnenie. Kontajnery budú odvážané v pravidelných intervaloch prostredníctvom oprávnenej organizácie.

**Tabuľka odpadov vznikajúcich pri výstavbe** (množstvá odpadov sú odhadované !!!

|  |  |  |  |  |  |
| --- | --- | --- | --- | --- | --- |
| **15** | **Odpadové obaly, absorbenty, handry na čistenie, filtračný materiál a ochranné odevy inak nešpecifikované** | **Kategória odpadu** | **Množstvo** | | **Zneškodňovanie, zhodnocovanie** |
| 15 01 01 | Obaly z papiera a lepenky |  | 0,01 | t | D1, R12 |
| 15 01 02 | Obaly z plastov |  | 0,01 | t | D1, R12 |
| 15 01 04 | Obaly z kovu |  | 0,01 | t | D1, R12 |
| 15 01 06 | Zmiešané obaly |  | 0,1 | t | D1, R12 |
| **17** | **STAVEBNÉ ODPADY A ODPADY Z DEMOLÁCIÍ VRÁTANE VÝKOPOVEJ ZEMINY Z KONTAMINOVANÝCH MIEST** | **Kategória odpadu** | **Množstvo** | |  |
| **17 01** | **BETÓN, TEHLY, ŠKRIDLY, OBKLADOVÝ MATERIÁL A KERAMIKA** |  |  |  |  |
| 17 01 02 | tehly | O | 2,0 | t | D1, R12 |
| **17 02** | **DREVO, SKLO A PLASTY** |  |  |  |  |
| 17 02 01 | drevo | O | 0,60 | t | D1, R12 |
| 17 02 02 | sklo | O | 1,0 | t | D1, R12 |
| **17 04** | **KOVY VRÁTANE ICH ZLIATIN** |  |  |  |  |
| 17 04 07 | zmiešané kovy | O | 1,0 | t | D1, R12 |
| **20** | **Komunálneodpady (odpady z domácností a podobné odpady z obchodu, priemyslu a inštitúcií) vrátane ich zložiek zo separovaného zberu)** |  |  |  |  |
| 20 03 01 | Zmesový komunálny odpad | O | 0,50 | t | D1, R12 |
|  | **Odpady kategórie N (nebezpečný odpad)** |  |  |  |  |
|  | Jeho výskyt sa nepredpokladá. |  |  |  |  |

**Tabuľka odpadov vznikajúcich pri užívaní objektu**

|  |  |  |  |  |  |
| --- | --- | --- | --- | --- | --- |
| **20** | **Komunálne odpady (odpady z domácností a podobné odpady z obchodu, priemyslu a inštitúcií) vrátane ich zložiek z triedeného zberu)** | **Kategória odpadu** | **Množstvo** | | **Zneškodňovanie, zhodnocovanie** |
| 20 03 01 | Zmesový komunálny odpad | O | Určí sa pri užívaní |  | D1, R12 |
|  | **Odpady kategórie N (nebezpečný odpad)** |  |  |  |  |
|  | Jeho výskyt sa nepredpokladá. |  |  |  |  |

Odpady sa členia na tieto kategórie:

- ostatné odpady, označené písmenom O

- nebezpečné odpady, označené písmenom N

**Zneškodnenie a zhodnocovanie odpadu zo stavebných prác**

***Zhodnocovanie odpadov (príloha č. 1 zákona o odpadoch č. 79/2015 Z.z.)***

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  | | --- | --- | | R1 | Využitie najmä ako palivo alebo na získavanie energie iným spôsobom. | | R2 | Spätné získavanie alebo regenerácia rozpúšťadiel. | | R3 | Recyklácia alebo spätné získavanie organických látok, ktoré sa nepoužívajú ako rozpúšťadlá (vrátane kompostovania a iných biologických transformačných procesov) . | | R4 | Recyklácia alebo spätné získavanie kovov a kovových zlúčenín. | | R5 | Recyklácia alebo spätné získavanie iných anorganických materiálov. | | R6 | Regenerácia kyselín a zásad. | | R7 | Spätné získavanie komponentov používaných pri odstraňovaní znečistenia. | | R8 | Spätné získavanie komponentov z katalyzátorov. | | R9 | Prečisťovanie oleja alebo jeho iné opätovné použitie. | | R10 | Úprava pôdy na účel dosiahnutia prínosov pre poľnohospodárstvo alebo na zlepšenie životného prostredia. | | R11 | Využitie odpadov vzniknutých pri činnostiach R1 až R10. | | R12 | Úprava odpadov určených na spracovanie niektorou z činností R1 až R11. | | R13 | Skladovanie odpadov pred použitím niektorej z činností R1 až R12 (okrem dočasného uloženia pred zberom na mieste vzniku). | |
| **Zneškodňovanie odpadov (príloha č. 2 zákona o odpadoch č. 79/2015 Z.z.)**   |  |  | | --- | --- | | D1 | Uloženie do zeme alebo na povrchu zeme (napr. skládka odpadov) . | | D2 | Úprava pôdnymi procesmi (napr. biodegradácia kvapalných alebo kalových odpadov v pôde atď.) . | | D3 | Hĺbková injektáž (napr. injektáž čerpateľných odpadov do vrtov, soľných baní alebo prirodzených úložísk atď.) | | D4 | Ukladanie do povrchových nádrží (napr. umiestnenie kvapalných alebo kalových odpadov do jám, rybníkov alebo lagún atď.) . | | D5 | Špeciálne vybudované skládky odpadov (napr. umiestnenie do samostatných buniek s povrchovou úpravou stien, ktoré sú zakryté a izolované jedna od druhej a od životného prostredia atď.) . | | D6 | Vypúšťanie a vhadzovanie do vodného recipienta okrem morí a oceánov. | | D7 | Vypúšťanie a vhadzovanie do morí a oceánov vrátane uloženia na morské dno. | | D8 | Biologická úprava nešpecifikovaná v tejto prílohe, pri ktorej vznikajú zlúčeniny alebo zmesi, ktoré sú zneškodnené niektorou z činností D1 až D12. | | D9 | Fyzikálno-chemická úprava nešpecifikovaná v tejto prílohe, pri ktorej vznikajú zlúčeniny alebo zmesi, ktoré sú zneškodnené niektorou z činností D1 až D12 (napr. odparovanie, sušenie, kalcinácia atď.) . | | D10 | Spaľovanie na pevnine. | | D11 | Spaľovanie na mori. | | D12 | Trvalé uloženie (napr. umiestnenie kontajnerov v baniach atď.) . | | D13 | Zmiešavanie alebo miešanie pred použitím niektorej z činností D1 až D12. | | D14 | Uloženie do ďalších obalov pred použitím niektorej z činností D1 až D12. | | D15 | Skladovanie pred použitím niektorej z činností D1 až D14 (okrem dočasného uloženia pred zberom na mieste vzniku) . | |

# KOMUNIKÁCIE, SPEVNENÉ PLOCHY A PARKOVISKÁ

V rámci navrhovanej rekonštrukcie sa vybuduje nová spevnená plocha (chodník) pri vstupe do nového zádveria na západnej strane objektu, navrhovaná spevnená plocha je o rozmere 1,5 x 5,25 m. Pozdĺž západnej fasády bude zhotovený štrkový okapový chodník.

# STATIKA

Popis riešenia statiky pre objekt SO 01 – Centrum integrovanej zdravotnej spôsobilosti je popísaný v statickom posudku, ktorý je súčasťou projektovej dokumentácie.

# ZDRAVOTECHNIKA

Popis riešenia zdravotechniky pre objekt SO 01 – Centrum integrovanej zdravotnej spôsobilosti je popísaný v projekte ZTI, ktorý je súčasťou projektovej dokumentácie.

# VODNÉ HOSPODÁRSTVO

Nie je predmetom riešeného projektu a tejto správy.

# VYKUROVANIE A PRÍPRAVA TV

Popis riešenia vykurovania a prípravy TV pre objekt SO 01 – Centrum integrovanej zdravotnej spôsobilosti je popísaný v projekte ústredného vykurovania, ktorý je súčasťou projektovej dokumentácie.

# VZDUCHOTECHNIKA

V hygienických priestoroch bez okien je navrhované odvetranie podtlakovým systémom s elektrickým ventilátorom so spätnou klapkou, navrhované ventilátory v prevedení stropné v SDK podhľade. Ovládanie ventilátorov je navrhované vypínačom osvetlenia. Nové VZT rozvody budú zaústené do nových stúpacích VZT potrubí, ukončených nad strechou ventilačnými hlavicami z pozinkovaného plechu.

# PLYN

Nie je predmetom riešeného projektu a tejto správy.

# ELEKTRO

Navrhované riešenie novej bleskozvodovej sústavy a nových rozvodov a osvetlenia je predmetom samostatného projektu.

# POŽIARNA OCHRANA

Popis riešenia požiarnej ochrany pre obnovovaný objekt je popísaný v projekte „Riešenie protipožiarnej bezpečnosti stavby“, ktorá je súčasťou projektovej dokumentácie.

# Starostlivosť o bezpečnosť práce a technických zariadení

Stavba nevytvára osobitné bezpečnostné riziká počas svojej prevádzky. Pri prevádzaní všetkých prác je potrebné dodržiavať príslušné nariadenia, predpisy a opatrenia týkajúce sa stavieb tohto charakteru, najmä ustanovenia Zákona NR SR č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov a Vyhlášky Ministerstva práce, sociálnych vecí a rodiny SR č. 147/2013 Z. z., ktorou sa ustanovujú podrobnosti na zaistenie BOZP pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností.

**V Košiciach, december 2018** **Zodpovedný projektant:** Ing. Jiří Tencar, Ph.D.

Vypracoval: Ing. Naďa Bánocziová